Ribe Stifts Adresseaviser, 1833-01-29
Det belgiske Senats Forslag, at skjænke Marskal Gerard en Æreskaarde, blev den 17de eenstemmig antaget i Repræsentanternes Kammer. Kongen og Dronningen kom d. 18de tilbage til Brüssel; samme Dag indtraf General Desprez med sin Generalstab, og Armeens Hovedqvarteer er nu i denne Stad. Den pyrenæiske Halvs. Kutteren Sø blomsten, har til Falmouth bragt Efterretninger fra Oporto af 9de d. M. Bombardementet fra O. Miguels Batterier vedvarede; Corvetten Constitutionel var ankommen fra Vigo, og den øvrige Flaade ventedes. Den franske Regjering skal have sendt de af Admital Roussin i Tajo tagne portugisiske Krigstibe, fra Brest til Vigo, for at stille dem til Dronningens Disposition. - Dampbaaden Carron, som forlod Lissabon d. 9de, har bragt vigtige Efterretninger om LordHerveys Sendelse. Efter hyppige Samtaler med Lord Russel, Admiral Parker og Consulerne af Engelland og Frankerig, var Lord Hervey traadt i Underhandling med den miguelistiske Regjering, hvorefter en Depesche var afsendt, for at kalde D. Miguel tilhage. D. Miguels Ministre skulle have viist sig tilbøielige til at indgaae paa det af Lorden medbragte Forslag. Om dettes Jndhold vidste man intet bestemt, men Privatbreve paastaae, at det gaaer ud paa, at D. Miguel skal sættes paa Aftægt og forlade Portugal, hvor et Regentskab skal indsættes for Donna Maria. Jligemaade skrives fra Madrid under 10de saaledes: "Sir Stratford Cannings Ankomst hertil synes allerede at bære Frugter. Han har haft flere Conferentser med Kongen, Ministrene og forskjellige fremmede Gesandter. Kampen mellem de to Brødre af Huset Braganza skal endes uden Blodsudgydelse, og man erfarer, at Sir Stratford Canning har formaaet vor Regjering til, i dette Øiemed, at sende den i Cadix liggende Flaade til Tajo og forene den med den det liggende engelske Eskadre. Naar dette er skeet, skal den engelske Admiral opfordre den portugisiske Regjering til ufortøvet at ophøre med Fiendtlighederne; men, hvis dette nægtes, skal han bemægtige sig Forterne ved Tajos Jndløb. Naar Kampen er bragt til Ende, skal D. Miguel sendes til Østerrig, og for Donna Maria skal indsættes et Regentskab, hvori dog D. Pedro ingen Deel skal have." - Spørsmaalet om de forrige spanske Colonier i Amerika skal ogsaa være en Gienstand for Sir Stratford Cannings Sendelse. Siden de oprørske Bevægelser i Madrid, d. 2den er et stort Antal Livgardister afskediget og mange Fængslinger foretagne. Politiet har hos Hovedmændene fundet en stor Mængde Papirer med saa vigtige Oplysninger, at man ansaae sig for betrygget mod ethvert nyt forbrydersk Foretagende. Efterretningerne fra Provindserne vare ikke ganske beroligende: Sammensværgelsen i Toledo havde vidtudbredte Grene; i Catalonien og Aragonien var det ingenlunde roligt, og i Sevilla vare Symptomerne saa betænkelige, at General-Capitainen for Andalusien havde anholdt om Forstærkning, hvorfor en Deel af Tropperne ved den portugisiske Grændse vare beordrede derhen. J Madrid selv skal Natten imellem 8de og 9de atter have medført farlige Optrin, da de afskedigede Gardister, i Forening med de kongelige Frivillige, gjorde et Forsøg paa at myrde Ministrene og Politi. Jntendanten; men deres forehavende strandede paa Politiets Aarvaagenhed og Forbryderne saae sig nødt til at flygte ud af Staden. J Paris gik d. 20de det Rygte, at en Coureer fra Madrid havde samme Dags Morgen bragt yderst foruroligende Efterretninger. Kongen havde nemlig faaet et Tilbagefald af Sygdommen; Carlisterne havde udgivet ham for død. D. Carlos var af Præsterne og de frivillige udraabt til Konge, og Dronningen var, tilligemed det diplomatiske Corps, flygtet til Sevilla.